text: Er der olie under Bovrup?
  03 januar 2012 kl. 15.57
  I denne uge kommer resultaterne fra olieprøveboringen i Bovrup ved Aabenraa. Venter der et sønderjysk olieeventyr?
  Nu kommer resultaterne fra prøveboringerne i jorden under Abenraa: Er der olie og naturgas i den sønderjyske undergrund ved Bovrup?
  Olieboret i Bovrup har nu nået målet godt et par kilometer nede i undergrunden.
  - Jeg er født med en god portion positiv optimisme, men med alderen er den blevet krydret med realisme, så jeg er forsigtig optimist. Skulle de finde olie i undergrunden, er det jo til gavn for hele det danske samfund, siger Mogens Dall, der er formand for LandboSyd og ejer af markerne, hvor prøveboringen finder sted - til Landbrugsavisen.
  Det statslige polske olieselskab PGNIG og partneren danske Nordsøfonden satte gang i prøveboringen i begyndelsen af december. 
   
  Det skete på grundlag af jordbundsundersøgelser, der antydede, at den sønderjyske undergrund gemmer olie og naturgas.
  